Úradný vestník L 196 , 02/08/2003 S. 0041 - 0042



Rozhodnutie Komisie z 1. augusta 2003, ktorým sa mení a dopĺňa rozhodnutie 2001/618/ES na účely zaradenia francúzskych departementov a talianskej provincie do zoznamu členských štátov a regiónov bez výskytu Aujeszkeho choroby a regiónov, v ktorých prebiehajú schválené miestne programy vyhubenia Aujeszkeho choroby (oznámené pod číslom dokumentu C(2003) 2786) (Text s významom pre EHS) (2003/575/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri spoločenstva [1], naposledy zmenenú nariadením Komisie (ES) č. 1226/2002 [2], najmä na článok 9 ods. 2 a článok 10 ods. 2, keďže: (1) Dodatočné záruky v obchode s ošípanými vo vnútri spoločenstva týkajúce sa Aujeszkeho choroby a zoznam oblastí v členských štátoch, v ktorých sa táto choroba nevyskytuje, a oblastí, v ktorých prebiehajú schválené miestne programy vyhubenia, sú uvedené v rozhodnutí Komisie 2001/618/ES [3], naposledy zmenenom a doplnenom rozhodnutím 2003/130/ES [4]. (2) Program vyhubenia Aujeszkeho choroby bol zavedený vo Francúzsku pred niekoľkými rokmi. Niektoré francúzske departementy sú uznané za oblasti bez výskytu tejto choroby rozhodnutím 2001/618/ES. (3) Podľa článku 10 smernice 64/432/EHS Francúzsko predložilo Komisii podpornú dokumentáciu týkajúcu sa štatútu bez výskytu Aujeszkeho choroby departementov Alpes-de-Haute-Provence, Alpes-Maritimes, Ardèche, Haute-Savoie, Isère, Manche, Mayenne, Seine-et-Marne a Yvelines. (4) Miestny program vyhubenia sa považuje za úspešný, pokiaľ ide o vyhubenie tejto choroby z týchto francúzskych departementov. (5) Podľa článku 9 smernice 64/432/ES Francúzsko predložilo dokumentáciu týkajúcu sa miestneho programu vyhubenia v departementoch Ain, Côtes-d'Armor, Finistère, Ille-et-Vilaine, Morbihan a Nord a žiadalo schválenie tohto programu. (6) Podľa článku 9 smernice 64/432/ES Taliansko predložilo dokumentáciu týkajúcu sa miestneho programu vyhubenia v provincii Bolzano a žiadalo schválenie tohto programu. (7) Rozhodnutie 2002/618/ES je preto potrebné primerane zmeniť a doplniť. (8) Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, ROZHODLA TAKTO: Článok 1 Prílohy I a II k rozhodnutiu 2001/618/ES sa nahrádzajú textom v prílohe k tomuto rozhodnutiu. Článok 2 Toto rozhodnutie sa bude uplatňovať od 1. augusta 2003. Článok 3 Toto rozhodnutie je adresované členským štátom. V Bruseli 1. augusta 2003 Za Komisiu David Byrne člen Komisie [1] Ú. v. ES 121, 29.7.1964, s. 1977/64. [2] Ú. v. ES L 179, 9.7.2002, s. 13. [3] Ú. v. ES L 215, 9.8.2001, s. 48. [4] Ú. v. EÚ L 52, 27.2.2003, s. 9. -------------------------------------------------- PRÍLOHA " „PRÍLOHA I Členské štáty alebo ich regióny bez výskytu Aujeszkeho choroby, v ktorých platí zákaz vakcinácie Dánsko: | všetky regióny; | Nemecko: | všetky regióny; | Francúzsko: | departmenty Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indreet-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozčre, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Paris, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines. | Luxembursko: | celé územie; | Rakúsko: | všetky regióny; | Fínsko: | všetky regióny; | Švédsko: | všetky regióny; | Spojené kráľovstvo: | všetky regióny Anglicka, Škótska a Walesu. | PRÍLOHA II Členské štáty a ich regióny, v ktorých prebiehajú schválené miestne programy vyhubenia Aujeszkeho choroby Belgicko: | celé úzenie; | Francúzsko: | departementy Ain, Côtes-d'Armor, Finistère, Ille-et-Vilaine, Morbihan, Nord, Pas-de-Calais; | Taliansko: | provincia Bolzano; | Holandsko: | celé územie. | " --------------------------------------------------